
DR.30.11.2006 45 

  

Tuan Pengerusi, izinkan saya pergi kepada soalan yang dibangkitkan oleh 
Yang Berhormat bagi Pensiangan. Soalannya ialah kenapa Arkib Negara di negeri 
Sabah tidak mempunyai peruntukan?  Saya harus mengingatkan bahawa cawangan di 
Sabah telah pun dibina dengan jumlah kewangan RM27 juta.  Saya berharap Ahli Yang 
Berhormat melawatlah cawangan ini dan melihat dari dalam bagaimana keadaan dan 
juga khidmat yang diberi oleh cawangan kita di sana.   

Berkaitan pandangan kedua oleh Yang Berhormat bagi Pensiangan ialah 
industri kraf di seluruh negara perlu diberi penekanan khususnya di Sabah dan 
Sarawak. Hal ini telah pun saya nyatakan sebentar tadi dan berkaitan dengan Satu 
Daerah Satu Industri (SDSI) di bawah kraf sahaja, kita mempunyai 53 SDSI dan 
dijangka projek ini akan bercambah lebih baik di Sabah dan Sarawak pada tahun 
hadapan yang mana arahan telah pun diberi kepada pihak-pihak tersebut untuk 
menjayakannya dengan kerjasama negeri. 

Yang Berhormat bagi Sabak Bernam mengucapkan terima kasih di samping 
memberi tahniah kepada KeKKWa, juga mencadangkan supaya bahan-bahan bacaan 
ditingkatkan dan diatasi masalah kurangnya bahan-bahan tersebut.  Ini akan dapat kita 
atasi setelah Kabinet baru-baru ini meluluskan dasar bahawa Perpustakaan Negara 
boleh membeli terus karya-karya dari penulis-penulis. Oleh itu, sejumlah RM25,000 
sekurang-kurangnya boleh kita gunakan untuk membeli secara terus penulisan-
penulisan anak-anak negara kita, penulis-penulis tanah air kita dan diedarkan ke 1,118 
perpustakaan kita yang cergas di tanah air. Ada beberapa keluhan yang disampaikan 
kepada kementerian tentang hal betapa sukarnya bagi penulis untuk hidup dengan 
karya mereka. Jadi ini adalah satu cara bagaimana kita dapat membantu mereka 
secara langsung dan dengan itu tidak mengabaikan kepentingan mereka. 

Yang Berhormat bagi Sungai Petani bertanya apakah hebahan dibuat untuk 
arkib memorial dilakukan. Adakah program-program dibuat untuk menarik kunjungan 
murid-murid sekolah? Sebenarnya telah dijalankan secara berterusan. Suka saya 
mengumumkan iaitu data yang ada pada arkib setakat ini ialah kedatangan pelawat 
hingga tahun 2005 sahaja di Memorial Tun Razak lebih daripada 5.3 juta orang dan 
Memorial Tunku Abdul Rahman lebih dari 600,000 orang.  Di Melaka sahaja, Memorial 
Kemerdekaan menerima lebih dari 9.3 juta pengunjung. Jadi dengan data-data ini yang 
sendirinya menghuraikan keadaan populariti tempat-tempat kunjungan di bawah arkib 
tersebut telah terjawab.   

Tuan Pengerusi, saya beredar kepada Yang Berhormat bagi Bera. Tentang 
keluhan beliau mengenai gelanggang gasing, silat dan sebagainya. Jika Yang 
Berhormat itu mempunyai tempat-tempat yang spesifik, kami tidak keberatan untuk 
terus memberi dokongan kepada cadangannya itu tetapi gelanggang-gelanggang yang 
tidak dapat kita pastikan pada awal tahun depan mungkin terlewat. Oleh itu, perlulah 
didapatkan datanya dan saya akan memberitahu pegawai-pegawai kebudayaan kita 
untuk mendampingi kawasan tersebut dan menentukan gelanggang yang perlu dibina, 
insya-Allah. 

Yang Berhormat bagi Larut menyatakan bahawa kraf-kraf tradisional juga 
perlu diberi penumpuan dan dianjurkan beberapa galakan. Pandangan tersebut insya-
Allah kami akan terus daya usahakan pada tahun hadapan. Apa-apa yang berkaitan 
dengan cadangan kraf tradisi yang disebutkan itu sama ada menerusi kraf ukiran atau 
kraf tembikar, kita akan pastikan ianya menepati garis panduan dan juga standard yang 
ditentukan oleh SIRIM dan lain-lain pihak. 

Tuan Pengerusi, saya beralih kepada pandangan Yang Berhormat bagi 
Sungai Petani yang menyatakan bahawa Balai Seni Lukis Negara perlu mengubah 
keadaan supaya lebih ramai pengunjung. Kami terima pandangan ini dengan hati yang 
terbuka malah pada minggu-minggu yang terakhir ini telah ditentukan supaya undang-
undang yang berkaitan dengan BSLN akan dipinda. Selain itu, kita akan menjalankan 
program-program jangkauan keluar atau outreach program dengan izin, membawa 
beberapa lukisan ataupun ciptaan-ciptaan lukisan yang tersohor untuk dijadikan contoh 
kepada sekolah-sekolah dan juga mereka yang meminati seni ini di kawasan-kawasan 
luar dari Kuala Lumpur. 

Selain itu, Program Laman Seni yang kita laksanakan semenjak dua tahun 
yang lalu juga akan diubahsuai supaya ia bersekali dengan tarikan pelancongan yang 
dianjurkan di bawah Kementerian Pelancongan. 



Tuan Pengerusi, izinkan saya pergi kepada soalan yang dibangkitkan oleh Yang Berhormat bagi Pensiangan. Soalannya ialah kenapa Arkib Negara di negeri Sabah tidak mempunyai peruntukan? Saya harus mengingatkan bahawa cawangan di Sabah telah pun dibina dengan jumlah kewangan RM27 juta. Saya berharap Ahli Yang Berhormat melawatlah cawangan ini dan melihat dari dalam bagaimana keadaan dan juga khidmat yang diberi oleh cawangan kita di sana. Berkaitan pandangan kedua oleh Yang Berhormat bagi Pensiangan ialah industri kraf di seluruh negara perlu diberi penekanan khususnya di Sabah dan Sarawak. Hal ini telah pun saya nyatakan sebentar tadi dan berkaitan dengan Satu Daerah Satu Industri (SDSI) di bawah kraf sahaja, kita mempunyai 53 SDSI dan dijangka projek ini akan bercambah lebih baik di Sabah dan Sarawak pada tahun hadapan yang mana arahan telah pun diberi kepada pihak-pihak tersebut untuk menjayakannya dengan kerjasama negeri. Yang Berhormat bagi Sabak Bernam mengucapkan terima kasih di samping memberi tahniah kepada KeKKWa, juga mencadangkan supaya bahan-bahan bacaan ditingkatkan dan diatasi masalah kurangnya bahan-bahan tersebut. Ini akan dapat kita atasi setelah Kabinet baru-baru ini meluluskan dasar bahawa Perpustakaan Negara boleh membeli terus karya-karya dari penulis-penulis. Oleh itu, sejumlah RM25,000 sekurang-kurangnya boleh kita gunakan untuk membeli secara terus penulisan- penulisan anak-anak negara kita, penulis-penulis tanah air kita dan diedarkan ke 1,118 perpustakaan kita yang cergas di tanah air. Ada beberapa keluhan yang disampaikan kepada kementerian tentang hal betapa sukarnya bagi penulis untuk hidup dengan karya mereka. Jadi ini adalah satu cara bagaimana kita dapat membantu mereka secara langsung dan dengan itu tidak mengabaikan kepentingan mereka. Yang Berhormat bagi Sungai Petani bertanya apakah hebahan dibuat untuk arkib memorial dilakukan. Adakah program-program dibuat untuk menarik kunjungan murid-murid sekolah? Sebenarnya telah dijalankan secara berterusan. Suka saya mengumumkan iaitu data yang ada pada arkib setakat ini ialah kedatangan pelawat hingga tahun 2005 sahaja di Memorial Tun Razak lebih daripada 5.3 juta orang dan Memorial Tunku Abdul Rahman lebih dari 600,000 orang. Di Melaka sahaja, Memorial Kemerdekaan menerima lebih dari 9.3 juta pengunjung. Jadi dengan data-data ini yang sendirinya menghuraikan keadaan populariti tempat-tempat kunjungan di bawah arkib tersebut telah terjawab. Tuan Pengerusi, saya beredar kepada Yang Berhormat bagi Bera. Tentang keluhan beliau mengenai gelanggang gasing, silat dan sebagainya. Jika Yang Berhormat itu mempunyai tempat-tempat yang spesifik, kami tidak keberatan untuk terus memberi dokongan kepada cadangannya itu tetapi gelanggang-gelanggang yang tidak dapat kita pastikan pada awal tahun depan mungkin terlewat. Oleh itu, perlulah didapatkan datanya dan saya akan memberitahu pegawai-pegawai kebudayaan kita untuk mendampingi kawasan tersebut dan menentukan gelanggang yang perlu dibina, insya-Allah. Yang Berhormat bagi Larut menyatakan bahawa kraf-kraf tradisional juga perlu diberi penumpuan dan dianjurkan beberapa galakan. Pandangan tersebut insya- Allah kami akan terus daya usahakan pada tahun hadapan. Apa-apa yang berkaitan dengan cadangan kraf tradisi yang disebutkan itu sama ada menerusi kraf ukiran atau kraf tembikar, kita akan pastikan ianya menepati garis panduan dan juga standard yang ditentukan oleh SIRIM dan lain-lain pihak. Tuan Pengerusi, saya beralih kepada pandangan Yang Berhormat bagi Sungai Petani yang menyatakan bahawa Balai Seni Lukis Negara perlu mengubah keadaan supaya lebih ramai pengunjung. Kami terima pandangan ini dengan hati yang terbuka malah pada minggu-minggu yang terakhir ini telah ditentukan supaya undang- undang yang berkaitan dengan BSLN akan dipinda. Selain itu, kita akan menjalankan program-program jangkauan keluar atau outreach program dengan izin, membawa beberapa lukisan ataupun ciptaan-ciptaan lukisan yang tersohor untuk dijadikan contoh kepada sekolah-sekolah dan juga mereka yang meminati seni ini di kawasan-kawasan luar dari Kuala Lumpur. Selain itu, Program Laman Seni yang kita laksanakan semenjak dua tahun yang lalu juga akan diubahsuai supaya ia bersekali dengan tarikan pelancongan yang dianjurkan di bawah Kementerian Pelancongan.